Biblija (Tomislav Dretar)/Faraonovi snovi


Faraonovi snovi 

41 1  Ali,  na  izmaku dviju godina, *Faraon usni jedan san. Bio je na obali Nila 
2 kad od Nila dolazi sedam krava lijepog izgleda i dobro uhranjenih. One počeše pasti u šikari. 
3 Potom sedam drugih krava dođe od Nila poslije njih, ružnog izgleda i izmršavjele. One se postaviše pokraj onih prvih na obali Nila, 
4 i sedam ružnih i izmršavjelih krava  prožderaše sedam lijepih i ugojenih krava. Tad se Faraon probudi. 
5 On ponovo zaspa i usni po drugi put. Sedam klasova izraste na jednoj jedinoj stabljici, jedrih i zdravih. 
6 Potom sedam slabašnih i sparušenih od vjetra istačnjaka  isklija poslije njih, 
7 i sedan slabašnih klasova pojedoše sedam zdravih i jedrih klasova. Tad se Faraon probudi: bio je to san. 
8 U jutro, Faraon, uznemirenog duha, pozva sve svećenike i sve mudrace Egipta. On im ispriča svoje snove, ali niko ih nije znao protumačiti Faraonu. 
9 Tad se veliki peharnik obrati Faraonu: »Ja moram danas priznati svoju grešku. 
10 Faraon se bio rasrdio protiv svojih slugu i stavio me u zatvor u kući velikog ključara, mene kao i velikog hlibara. 
11 Mi smo sanjali jedan san  iste noći, a svaki je od njih imao vlastito značenje. 
12 Bio je ondje s nama jedan mladi Hebrej, rob velikog ključara. Mi smo mu ispričali naše snove. On ih protumači i dade svakom svoje tumačenje. 
13 I zbi se sve onako kako nam je on bio protumačio: ja,  mene si vratio na moje mjesto, onaj drugi, njega si objesio.

Faraonovi snovi